num_pages: 158
description: ছোট কবিতার উজ্জ্বলতম উদাহরণ যেমন জাপানি হাইকু, আকারেপ্রকারে যথার্থ ছোটগল্পের সেরা কিছু নমুনা যেমন বনফুলে, তেমনই বাংলা সাহিত্যের বেশ কিছু বরণীয় বড়গল্পও একাধারে অবিস্মরণীয় ছোট উপন্যাস। সেই ধারাতেই যেন নতুনতম সংযোজন বাণী বসুর এই গ্রন্থ, ‘যখন চাঁদ এবং’। বস্তুত, ছ-ছটি বড়গল্পের এই অভিনব সংগ্রহের অনেকগুলি লেখাতেই বাণী বসু যেন ভেঙে দিয়েছেন গল্প ও উপন্যাসের মধ্যবর্তী দেওয়ালটিকে। খণ্ড মুহূর্তের প্রতিচ্ছবিকে করে তুলেছেন জটিল জীবনের অখণ্ড ছবি। শুধু গল্পই শোনাননি, একইসঙ্গে যেন এই শিল্পমাধ্যমটির সামর্থ্যসীমাকেও করেছেন প্রসারিত। যে-ছটি বড়গল্প এই বইতে, তার প্রত্যেকটি স্বাদে আলাদা, সমস্যায় ভিন্নধর্মী। কোনওটির বিষয় প্রতারণা ও করুণার দ্বন্দ্ব, কোনওটির প্রতিষ্ঠা ও পাপের চোরাবালি। কোনও কাহিনী গড়ে উঠেছে মধ্যবিত্ত পরিবারের সর্বংসহা এক সহোদরাকে কেন্দ্র করে, কোনও কাহিনী এক প্রতিষ্ঠিত কবি ও আত্মপরিচয়গোপনকারিণী পাঠিকাকে ঘিরে আবর্তিত। কোথাও ভাবমূর্তির গায়ে ধসের চিহ্ন, কোথাও-বা সময়কে হারিয়ে জীবনের দৌড়ের কৌতুকস্নিগ্ধ বর্ণনা। প্রতিটি গল্পই আদ্যন্ত কৌতূহলকর।
language: Bengali
title: যখন চাঁদ এবং
titlecomplete: যখন চাঁদ এবং
ratings_count: 7
publisher: Ananda Publishers Pvt. Ltd.